open-index/open-wikipedia-markdown huggingface dataset:
The Simpsons

***The Simpsons*** is ’n Amerikaanse televisie-animasiereeks wat deur Matt Groening geskep is en sedert 1989 in Suid-Korea en die VSA vervaardig word.

duimnael|links|Die skepper Matt Groening
Die reeks is ’n satiriese uitbeelding van ’n werkersklasgesin, die Simpsons, wat bestaan uit Homer, Marge, Bart, Lisa en Maggie. Dit speel in die 21ste eeu op ’n fiktiewe dorp, Springfield, af en is ’n parodie op die Amerikaanse kultuur en gemeenskap, televisie en die menslike bestaan.

## Ontstaan en sukses 
duimnael|links|Die Simpson-gesin.
Groening het aanvanklik ’n reeks kort tonele geskryf en die lede van die disfunksionele gesin na sy eie gesinslede genoem, met Bart in die plek van sy eie naam. Dit het op 19 April 1987 deel van *The Tracey Ullman Show* geword. Ná drie seisoene is dit ontwikkel in ’n halfuurlange program in spitstyd.

Dit is die sitkom wat die langste nog op televisie wys, met (in Januarie 2018) altesaam 30 seisoene en meer as 650 episodes sedert die eerste uitsending op 17 Desember 1989. Daar is ook ’n rolprent, *The Simpsons Movie* (2007), ’n videospeletjie (ook 2007) en ’n *Simpsons Comic*, wat deur *Bongo Comics* gepubliseer word. Daar sal minstens ’n 31ste reeks ook wees, maar die datum is nog nie aangekondig nie.

*The Simpsons* is wyd geprys tydens sy eerste nege of tien seisoene, wat as sy "goue era" beskou word. Die tydskrif *Time* het dit die 20ste eeu se beste TV-reeks genoem, en Erik Adams van *The A.V. Club* meen dis die beste televisieproduk "ongeag die formaat".

Op 14 Januarie het die Simpson-gesin ’n ster op die Hollywood Walk of Fame gekry. Dit het al tientalle pryse gewen, insluitende 31 Emmys, 30 Annies en Peabody-prys, en Homer se uitroep "D'oh!" is selfs in Engels opgeneem.

## Hoofkarakters 
* Homer Simpson
* Marge Simpson
* Bart Simpson
* Lisa Simpson
* Maggie Simpson

## Medekarakters 
* Abraham Simpson
* Duffman
* Moe Szyslak
* Montgomery Burns
* Waylon Smithers
* Ned Flanders

## Sien ook 
* Futurama

## Verwysings 
## Eksterne skakels 
*  Amptelike tuisblad
*  
* 
* 15px Hierdie artikel is vertaal uit die Engelse Wikipedia
Mae West

**Mary Jane (Mae) West** (Woodhaven, New York, 17 Augustus 1893 - Los Angeles, Kalifornië, 22 November 1980) was 'n Amerikaanse aktrise en draaiboekskrywer.

Sy is gebore as die dogter van Jack West en Matilda Doelger.

Mae West het begin optree in Vaudeville op die ouderdom van vyf. Teen die ouderdom van twaalf het sy opgetree onder die naam "The Baby Vamp."

Sy het uiteindelik haar eie opvoerings begin skryf. Haar eerste optrede op Broadway was getiteld *Sex*. Die hoofrol is deur haarself vertolk, sy was ook die skryfster, vervaardiger en direkteur. Die opvoering het nie aanklank gevind by die stad se amptenary nie, en sy is gearresteer, asook al die ander toneelspelers.

250px|links|duimnael|280px|Mae West ry in 'n koets tydens haar terugkeer van Hollywood, ca. 1933

## Eksterne skakels 
*
Apollo 16

links|70px
**Apollo 16** was die tiende bemande sending van die Apollo-program en die vyfde sending om op die maan te land.

Die bemanningslede: John W. Young, Kommandeur; Ken Mattingly, beheereenheid-vlieënier; en Charles Duke, maanmodule-vlieënier. Dit was 'n  J-klas sending. Hulle het 95,71&nbsp;kg se maanmonsters saamgebring.

Die Apollo 16-subsatelliet is gelanseer vanaf die sentrale module terwyl dit in 'n omwenteling om die maan was. Die subsatelliet het eksperimente uitgevoer oor magnetiese velde. Dit is gelanseer op 24 April 1972 teen 21:56:09 UTC en was in 'n wentelbaan om die maan vir 34 dae en 425 rewolusies. Dit het 'n massa van 36,3&nbsp;kg gehad en bestaan uit 'n sentrale silinder en drie 1,5&nbsp;m lange stutte.

## Bemanning 
* John W. Young
* Ken Mattingly
* Charles Duke

## Sendingparameters 
* **Massa:**
** Lanseermassa: 2&nbsp;921&nbsp;005 kg
** Totaal ruimtetuig: 46&nbsp;782 kg
*** CSM massa: 30&nbsp;354&nbsp;kg, waarvan CM 5&nbsp;840&nbsp;kg was, SM 24&nbsp;514 kg
*** LM massa: 16&nbsp;428 kg
* **Aardomwentelinge:** 3 voor vertrek na die maan, ongeveer een tydens terugkeer.
* **Maanomwentelinge:** 64

Die beheereenheid word tans uitgestal in die U.S. Space and Rocket Center, in Huntsville, Alabama.

## Eksterne skakel 
* Apollo 16-inskrywing in *Encylcopedia Astronautica*
Boeing

[duimnael|regs|Die [Boeing 707, 1964]]
duimnael|regs|Boeing 737-300
duimnael|regs|Boeing 787-8 Dreamliner

**Boeing** (*The Boeing Company*) is 'n Amerikaanse maatskappy wat vliegtuie en militêre toerusting vir verdediging, lug- en ruimtevaart vervaardig. Sy passasiersvliegtuie (soos die Boeing 737 en 747) word deur lugdienste oor die hele wêreld gebruik.

Die maatskappy is in 1916 deur William Edward Boeing in Seattle, Washington gestig. In 1997 het hulle hul belangrikste mededinger, McDonnell Douglas, gekoop. Boeing se hoofkantoor is vanaf 2001 in Chicago, Illinois in die Verenigde State, met sy grootste vervaardigingsfasiliteite naby Seattle.

In 2015 het die maatskappy 'n omset van byna VS$ 100 miljard gehad, waarvan twee derdes vanaf siviele passasiers- en vragvliegtuie afkomstig was. Boeing lewer in hierdie jaar 762 vliegtuie en het teen die einde van die boekjaar kontrakte gehad om 'n verdere 5&nbsp;800 vliegtuie te lewer.

## Lys van Boeing se passasiersvliegtuie 
### Onttrekte vliegtuie 
* Boeing 247

### In gebruik 
* Boeing 707
* Boeing 717
* Boeing 727
* Boeing 737
* Boeing 747-400
* Boeing 747-8
* Boeing 757
* Boeing 767
* Boeing 777
* Boeing 787 Dreamliner

### Toekomstige vliegtuie 
* Boeing Yellowstone Project (Boeing Y1, Y2 en Y3)

## Militêre vliegtuie 
* Boeing B-17 Flying Fortress
* Boeing B-29 Superfortress
* Boeing B-47 Stratojet
* Boeing B-50 Superfortress
* Boeing B-52 Stratofortress
* Boeing C-17 Globemaster III
* Boeing KC-135 Stratotenker
* Boeing P-12
* Boeing P-26 *Peashooter*

## Onbemande vliegtuie 
* Boeing Insitu ScanEagle

## Verwysings
Washington

Washington kan verwys na enige van die volgende:

*Washington, D.C., die hoofstad van die Verenigde State van Amerika (VSA) in die Distrik van Columbia
* Washington (Wisconsin), 'n stad in Wisconsin
*Washington (deelstaat), 'n deelstaat van die VSA, Noord-Amerika
*Washington (Engeland)

*Denzel Washington
*George Washington
*Martha Washington
Pentium 4

Die **Pentium 4** is 'n sewende-generasie x86-argitektuur mikroverwerker deur Intel, die eerste totaal nuwe SVE-ontwerp (Engels: CPU design)  sedert die Pentium Pro van 1995.

Die oorspronklike Pentium 4, kodenaam "Willamette", se verwerkingspoed was 1.4 en 1.5 GHz en is vrygestel in November 2000.  In teenstelling met die Pentium II, die Pentium III, en die verskeie Celeron verwerkers, is niks oorgeneem van die Pentium Pro ontwerp nie. Elke eienskap is van nuuts af aan ontwerp.

Dit was vir baie 'n verrassing toe die Pentium 4 nie op die ou P6-ontwerp verbeter het in enigeen van die twee sleutelmaatstawe van werkverrigting nie: heelgetalprosesseringspoed en dryfpuntwerkverrigting. Dit het eerder die tradisionele werkverrigting opgeoffer om hoë klokspoed en SSE-werkverrigting te wen.

Die Pentium 4 is ook beskikbaar in 'n laer prestasie Celeron weergawe en 'n hoër prestasie Xeon weergawe.
Sojoes 1

duimnael|200px|links|Wladimir Komarof op 'n Sowjet-seël wat in 1964 uitgegee is.

**Sojoes 1** (Engels: *Soyuz*, Russies: Союз 1, *Unie 1*) was deel van die Sowjetunie se ruimteprogram en is gelanseer op 23 April 1967. Die Sojoes 1 het 'n enkele ruimtevaarder, kolonel Wladimir Michailowitsj Komarof vervoer, wat gesterf het toe die ruimtetuig geval het ná sy terugkeer na die aarde.

## Bemanningslede 
* Wladimir Komarof

## Sendinggegewens 
* **Ruimtetuig:** Sojoes 7K-OK #4, aktiewe koppelingstelsel
* **Massa:** 6&nbsp;450&nbsp;kg
* **Perigeum:** 197&nbsp;km
* **Apogeum:** 223&nbsp;km
* **Inklinasie:** 50,8°
* **Periode:** 88,7 minute
Intel

**Intel** is 'n VSA-gebaseerde multinasionale korporasie wat bekend is vir die ontwerp en vervaardiging van mikroverwerkers en spesialiseer in geintegreerde stroombane. Intel vervaardig ook netwerkkaarte, moederborde, flitsgeheue en ander rekenaarkomponente. Intel verskaf mikroverwerkers vir rekenaarvervaardigers soos Lenovo, HP en Dell. Intel se hoofkantoor is in Santa Clara, Kalifornië, in Silicon Valley.

## Oorsprong 
[duimnael|upright|[Andy Grove, Robert Noyce en Gordon Moore in 1978]]
duimnael|links|'n Intel Pentium MMX-mikroverwerker.
Die maatskappy is gestig op 18 Julie 1968 deur Gordon Moore (van Moore se wet) en Robert Noyce. Die derde werknemer was Andrew Grove, wat die maatskappy bestuur het vanaf sy aanvang in 1960 tot sy aftrede in 1990, en dit gebou het tot een van die grootste en suksesvolste besighede in die wêreld.  

Moore en Noyce wou die maatskappy 'Moore Noyce' noem, maar die naam was reeds deur 'n hotelgroep geregistreer, en het besluit op die akroniem INTegrated ELectronics.

Die maatskappy het begin as 'n vervaardiger van geheueskyfies voordat hulle oorgeskakel het na verwerkers. Andrew Grove het hierdie oorgang beskryf in die boek *Only the Paranoid Survive*.

Gedurende die 1990's was Intel se Intel Architecture Labs (IAL) verantwoordelik vir baie van die nuwighede op die terrein van Persoonlike rekenaar-hardeware, onder andere die PCI-bus, *Universal Serial Bus* (USB) en die tans-dominerende argitektuur vir multiverwerkerbedieners. IAL se sagteware het gemengde sukses behaal; hulle video- en grafikasagteware was belangrik vir die ontwikkeling van sagteware-gedrewe digitale video, maar hulle pogings is later hoofsaaklik oorskadu deur kompetisie van Microsoft. Hierdie stryd tussen Intel en Microsoft het aan die lig gekom in getuienis tydens die Microsoft *antitrust*-verhoor.

Intel se oorheersing in die x86-mikroverwerkermark het oor die jare tot verskeie aanklagte van *antitrust*-oortredings gelei, waaronder FTC-ondersoeke in beide die laat 1980's en in 1999, asook siviele regsgedinge soos die hofsaak deur Digital Equipment Corporation (DEC) in 1997 en 'n patentsaak deur Intergraph.  Min van die hofsake het op enigiets uitgekom.

Die enigste groot mededinger vir Intel in die x86-verwerkermark is Advanced Micro Devices (AMD), met wie Intel ooreenkomste vir kruis-lisensiëring sedert 1976 het: hulle kan mekaar se gepatenteerde tegnologiese uitvindings gratis gebruik. Kleiner mededingers bestaan, soos Transmeta wat verwerkers vir draagbare toerusting vervaardig wat min krag gebruik.

## Sien ook 
* Pentium 4

## Verwysings 
## Eksterne skakels 
*  Intel se webwerf
*  Intel Technology
Wladimir Komarof

duimnael|250px|Wladimir Komarof op 'n Sowjet-seël wat in 1964 uitgegee is.
**Wladimir Michailowitsj Komarof** (Russies: &#1042;&#1083;&#1072;&#1076;&#1080;&#1084;&#1080;&#1088; &#1052;&#1080;&#1093;&#1072;&#1081;&#1083;&#1086;&#1074;&#1080;&#1095; &#1050;&#1086;&#1084;&#1072;&#1088;&#1086;&#1074;), (16 Maart 1927 - 24 April 1967) was 'n Sowjetruimtevaarder. Hy was die eerste mens wat gesterf het tydens 'n ruimtesending, in Sojoes 1.

Hy is in Moskou, Sowjetunie (nou Rusland) gebore.

Komarof is in 1960 gekies om 'n ruimtevaarder te word saam met die eerste Sowjet-ruimtevaardergroep.
Nadat hy die rugsteun was vir Pawel Popowitsj op Wostok 4, was sy eerste ruimtevlug op die Woschod 1-missie. Op sy tweede vlug, in Sojoes 1, het hy gesterf toe die ruimtetuig geval het as gevolg van 'n probleem met die valskerm.

Hy het die Held van die Sowjetunie en die Orde van Lenin twee maal ontvang.

Komarof was getroud met Walentina Jakowlewna Kiseljowa en het twee kinders gehad, Jewgeni en Irina.

'n Asteroïde, 1836 Komarov wat in 1971 ontdek is, is na hom genoem. 

## Eksterne skakels 
* ARK Vladimir M. Komarov
Ruimtependeltuig Discovery

duimnael|regs|250px|Ruimtependeltuig Discovery, 1998 (NASA)
80px
**Ruimtependeltuig Discovery** (NASA kenteken: OV-103) was 'n NASA-ruimtependeltuig en is vir die eerste keer gevlieg op 30 Augustus 1984, Discovery was die derde operasionele ruimtependeltuig (uitgesluit toets ruimtependeltuig Enterprise). Die ruimtependeltuig was lank operasioneel en het beide navorsing sowel as sendings vir monteerwerk aan die Internasionale Ruimtestasie voltooi. 

Die naam van hierdie tuig kom van die skip HMS *Discovery* wat ontdekkingsreisiger James Cook op sy derde en laaste groot vaart vergesel het.

## Vlugte 
*39 vlugte in totaal*

## Sien ook 
* Ruimtependeltuig
* Ruimtependeltuig Boeran
* Ruimtependeltuig Challenger
* Ruimtependeltuig Enterprise
* Ruimtependeltuig Columbia
* Ruimtependeltuig Atlantis
* Ruimtependeltuig Endeavour

## Eksterne skakels 
* Ruimtetuie
* Ruimtependeltuig Discovery (OV-103)
Gregoriaanse kalender

Die **Gregoriaanse kalender**, wat tans regoor die Westerse wêreld gebruik word, is 'n wysiging van die Juliaanse kalender. Dit is die eerste keer voorgestel deur die Napelse dokter Aloysius Lilius, en is op 24 Februarie 1582 deurgevoer deur pous Gregorius XIII (hierdie dokument is gedateer 1581 aangesien die kalenderjaar in daardie tyd in Maart begin het).

Die Gregoriaanse kalender is ontwerp omdat die gemiddelde jaar in die Juliaanse kalender effe te lank was, wat veroorsaak het dat die dag-en-nag-ewening geleidelik vroeër in die kalenderjaar geskuif het.

## Akkuraatheid 
Die Gregoriaanse kalender verbeter die Juliaanse benadering deur 3 Juliaanse skrikkeldae elke 400 jaar oor te slaan, wat 'n gemiddelde jaar met 365,2425 sonnedae gee.

Die kalender sal 'n fout van 1 dag elke 3&nbsp;000 jaar lewer, wat 'n aansienlike verbetering op die Juliaanse fout van 1 dag elke 138 jaar is. Oor hierdie lang tydperke is dit te verwagte dat wisselinge in die Aarde se wentelbaan en onvoorspelbare rotasie dit onwaarskynlik maak dat enige langtermyn-akkuraatheid deur 'n skrikkeldag-reël bereik sal word.

## Numeriese feite 
Die gemiddelde jaar is 365,2425 dae = 52,1775 weke = 8&nbsp;765,82 uur = 525&nbsp;949,2 minute = 31&nbsp;556&nbsp;952 sekondes.

'n Gewone jaar is 365 dae = 8&nbsp;760 uur = 525&nbsp;600 minute = 31&nbsp;536&nbsp;000 sekondes.
 
'n Skrikkeljaar is 366 dae = 8&nbsp;784 uur = 527&nbsp;040 minute = 31&nbsp;622&nbsp;400 sekondes.
 
Party jare bevat ook 'n skrikkelsekonde.

Die 400-jaar-siklus van die Gregoriaanse kalender het 146 097 dae en dus presies 20 871 weke. So byvoorbeeld was die dae van die week in 1603 presies dieselfde as in 2003.

Dit veroorsaak ook dat meer maande op 'n Sondag begin (en dus 'n *Vrydag die dertiende* het) as enige ander dag van die week. 688 uit elke 4&nbsp;800 maande (of 172 uit 1 200) begin op 'n Sondag, terwyl net 684 uit elke 4&nbsp;800 maande (171 uit 1&nbsp;200) begin op óf 'n Saterdag of óf ’n Maandag, die mins algemene gevalle.

'n Kleiner siklus is 28 jaar (1&nbsp;461 weke), indien geen oorgeslane skrikkeljare daarin bevat is nie. Dae van die week in jare mag ook herhaal ná 6, 11, 12, 28 of 40 jaar. Intervalle van 6 en 11 is slegs moontlik met gewone jare, terwyl intervalle van 28 en 40 slegs moontlik is met skrikkeljare. 'n Interval van 12 jaar kan gebeur met beide tipes, maar slegs indien daar 'n oorgeslane skrikkeljaar tussen-in is.

Die *Doomsday*-metode is 'n manier waarmee jy die dag van die week van ’n gegewe datum ná die Gregoriaanse reformasie kan bepaal. Dit is gebaseer op die laaste dag in Februarie, ook bekend as die *doomsday*.

## Sien ook 
* Juliaanse kalender
* Omrekening tussen die Juliaanse en die Gregoriaanse kalender
* Ou Styl en Nuwe Styl datums
* Skrikkeljaar

## Eksterne skakels 
* Die Juliaanse en Gregoriaanse kalenders
* Algemene vrae oor kalenders
* *The Perpetual Calendar* Hierdie gee die datums waarop baie lande oorgeskakel het na die Gregoriaanse kalender.
Boeing 737

duimnael|links|260px|'n Boeing 737-800 met geboë vlerkpunte
duimnael|280px|Interieur van die ekonomiese klas van 'n Boeing 737-300
duimnael|280px|Interieur van die besigheidsklas van 'n Boeing 737NG

Die **Boeing 737** is 'n gewilde kort- tot mediumafstand kommersiële passasierstraalvliegtuig vervaardig deur Boeing Commercial Airplanes sedert 1967.

Sedert sy bekendstelling in 1967 is reeds meer as 10&nbsp;500 eenhede verkoop, meer as enige ander kommersiële vliegtuig, byna dubbel die totale Airbus-produksielyn. Alle modelle het twee motore, een onder elke vlerk.

## Variante 
Daar is/was vier basiese generasies van die 737, genaamd die "Original", "Classic", "Next-Generation" (NG) en "MAX" modelle.

* Original: die 737-100 en -200 (Vervaardig van 1967 tot 1988)
* Classic:  die 737-300, -400, en -500 (Vervaardig van 1983 tot 1997)
* Next-Generation (NG): 737-600, -700, -800, en -900  (Vervaardig van 1997 - )
* MAX (Vervaardig van 2017 - )

## Verwysings
Lelkraanvoël

Die **lelkraanvoël** (*Bugeranus carunculatus*) is 'n grondlopende voël in die familie Gruidae, en die enigste lid van die genus Bugeranus (Gloger, 1842).

Dit is die grootste en skaarsste van die kraanvoëlspesies in Afrika en is kwesbaar-bedreigd.

## Identifikasie 
Dit is 'n baie groot kraanvoël met 'n algemene lengte van 120&nbsp;cm en kenmerkende lelle wat weerskante van die ken afhang, maar by jonges ontbreek.

## Habitat 
Pare en groepies kom yl versprei in vleie, moerasse, aan die oewers van groot mere en in hoogliggende grasveld voor. Die grootste aantal boer in die vleilande van Botswana. Hulle loop dikwels in vlak water op soek na kos. Die voëls is uiters waaksaam en laat 'n mens nie toe om naby hulle te kom nie.

## Verspreiding 
Hulle kom voor in Oos- en Suider-Afrika, moeras- en vleigebiede in Botswana, Sentraal-Zimbabwe en die noordoostelike dele van Namibië.

Hoewel hulle redelik algemeen in sekere dele van Suider-Afrika voorkom, het hierdie kraanvoël se getalle in Suid-Afrika self baie afgeneem; die spesíe word in die Republiek as 'n bedreigde spesie beskou.

## Geluid 
Die voëls is meestal stil, maar uiter soms 'n harde, uitgerekte, klokhelder "horuk".

## Ander name 
* Engelse naam: *wattled crane*
* Wetenskaplike naam: *Bugeranus carunculatus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Gosling, Melanie: Wattled crane - the next dodo? In: Omgewing RSA. Departement van Omgewingsake. Deel 11, nr. 10, November 1984
* Newman se Voëls van Suider-Afrika. 

## Eksterne skakels 
* International Crane Foundation's Wattled Crane page
Bloukraanvoël

Die **bloukraanvoël** is 'n skaars, endemiese, bedreigde standvoël en ook Suid-Afrika se nasionale voël.

## Identifikasie 
duimnael|links|Eiers van die bloukraanvoël
[duimnael|links|'n Groep bloukraanvoëls in die [Nasionale Bontebokpark in Suid-Afrika]]
Die bloukraanvoël is 'n grondlopende, eiesoortige blougrys voël met lang pote, 'n dik kop met 'n wit kroon, 'n pienk bek en lang vlerkpluime wat soos 'n stert lyk en feitlik tot op die grond strek. Die pluime ontbreek by jonges.

## Habitat 
Bloukraanvoëls hou in pare of swerms in die Karoo, heuwelagtige grasveld, klam valleie, landerye en langs mere op soek na saad en insekte. Hulle verkies taamlik hoogliggende streke en swerf rond wanneer hulle nie nes maak nie.

## Verspreiding 
Van die 15 verskillende kraanvoëls is die bloukraanvoël die ylste versprei. Alhoewel hulle in hulle historiese gebiede algemeen voorgekom het, en die bevolking tussen 10&nbsp;000 en 20&nbsp;000 was, is daar 'n skielike afname in hulle getalle sedert 1980, en tans word hulle deur die IUBN as 'n kwesbare spesie geklassifiseer.

Die afgelope twee dekades het die bloukraanvoël in die Oos-Kaap, Lesotho en Eswatini hoofsaaklik verdwyn. Die bevolking in die Noord-Vrystaat, KwaZulu-Natal, Limpopo, Gauteng, Mpumalanga en die Noordwesprovinsie het met tot 90% afgeneem. Die meerderheid van die oorblywende bevolking kom voor in die oostelike en suidelike dele van Suid-Afrika, met 'n klein afgesonderde groepie by die Etoshapan in die noorde van Namibië. Soms word afgesonderde broeipare in die buurlande, Namibië, Botswana, Zimbabwe en Mosambiek, aangetref.

Die hoofoorsaak vir die drastiese afname van bloukraanvoëlgetalle in Suid-Afrika word toegeskryf aan die land se bevolkingsgroei, die aanplanting van plantasies op grasvelde, die gebruik van gifstowwe in landbou en die gebruik of misbruik van gifstowwe wat vir ander spesies uitgesit word.

Die Suid-Afrikaanse regering beskerm die bloukraanvoël deur wetgewing. Ander bewaringsmetodes word ook aangewend, soos opleiding, navorsing, omgewingsbestuur en die werwing van hulp deur privaatgrondeienaars.

## Geluid 
Die bloukraanvoël uiter 'n harde, ratelende, nasale "krraaaarrrk".

## Ander name 
* Engels: *Blue crane*, *Stanley crane* of *Paradise crane*.
* Nederlands: *Paradijskraanvogel*
* Wetenskaplike klassifikasie: *Grus paradisea* (voor 2010, *Anthropoides paradiseus*)

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name
* Lys van Nasionale Simbole van Suid-Afrika

## Bronne 
* Bloukraanvoël in die kollig. In: Conserva. Departement van Omgewingsake. Deel 8, nr. 3, Mei/Junie 1993. ISSN 0258-3313
* *Sasol Voëls van Suider-Afrika.* Struik Nature. Vierde Uitgawe 2011. 
* Newman se Voëls van Suider-Afrika, 

## Verwysings 
## Eksterne skakels 
* ''International Crane Foundation's Blue Crane'' webwerf
Europese swael

duimnael|*Hirundo rustica*

Die **Europese swael** (*Hirundo rustica*) is 'n klein trekvoël en die wydsverspreide swael in die wêreld.

## Identifikasie 
Hy word aan sy donker ken en keel uitgeken; by voëls wat verveer (van November tot Januarie) ontbreek die roesrooi ken en lang stertwimpels dikwels. Jonges word algemeen tydens Oktober tot Desember waargeneem. Die voëls word tot 18&nbsp;cm groot. Die Europese swael (*Hirundo rustica*) kan herken word aan sy lang, diep gevurkte stert, blouswart rug, kastaiingrooi keel en wit pens.

Daar bestaan verskeie subspesies van die gewilde voël wat in alle gematigde en subtropiese streke van die Noordelike Halfrond broei. Verskeie spesies uit die trope is baie nou verwant aan hom, soos byvoorbeeld *Hirundo* *tahitica* uit Suidoos-Asië, die angolaswael (*Hirundo angolensis*) en die Australiese *Hirundo neoxena*. Sommige dierkundiges beskou ook hierdie spesies as subspesies van die Europese swael.

## Habitat 
Tydens die somer is hulle die algemeenste swaels en in vlug meng hulle vryelik met ander swaels en windswaels oor feitlik alle habitats. Groot swerms kom saam om in rietplate te oornag. Die Europese swael is 'n kultuurvoël wat sy nes gewoonlik in die omgewing van mense in skure, stalle, onder brûe, ensovoorts, bou en slegs af en toe in die vrye natuur teen rotswande.

Soms bou 'n paar voëls hul neste by mekaar, maar hulle vorm nooit egte kolonies nie. Europese swaels jag insekte by voorkeur laag oor oop water. In die grootste deel van sy verspreidingsgebied is die Europese swael 'n trekvoël wat in die herfs in swerms na warmer streke trek. Die uit Europa oorwinter in Suid-Afrika. Die tydstip van vertrek en aankoms hang saam met die temperatuur en die voëls volg taamlik noukeurig die isoterm 9&nbsp;°C.

Net soos die ander spesies is die Europese swael baie "huisvas" en keer hy gewoonlik jaarliks na sy geboorteplek terug. Dit is bekend dat swaels baie oud kan word. Die hoogste ouderdom wat ooit gemeet is, is 16 jaar, terwyl ander klein voëls gewoonlik nie ouer as 4 of 5 jaar word nie.

## Verspreiding 
Swaels van die Europese ras trek gedurende die lente noordwaarts na hulle broeiareas in Europa, so ver noord soos die arktiese sirkel. Hulle oorwinter in Afrika.

## Geluid 
Swerms kwetter saggies, veral as hulle sit.

## Ander name 
* Wetenskaplike naam: *Hirundo rustica*
* Engelse naam: *Barn Swallow* / *European Swallow*
* Duitse naam: *Rauchschwalbe*
* Nederlandse naam: *Boerenzwaluw*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronnelys 
* Wêreldspektrum, 1982, , volume 27, bl. 44
* Newman se Voëls van Suider-Afrika,
Montebello

duimnael|links|250px|Parc Oméga naby Montebello
**Montebello** is 'n dorp in Quebec, Oos-Kanada met sowat 978 inwoners (2011).

Die dorp het twee besienswaardighede: Die Louis-Joseph Papineau-herehuis in die Normandiese styl met vier torings en die Château Montebello-hotel (die Ekonomiese Spitsberaad van Wêreldleiers het hier in 1981 plaasgevind).

Die hotel, wat in 1930 geopen is, is die grootste blokhuis wêreldwyd, en sowat 10&nbsp;000 sederhoutstamme is gebruik om dit op te rig. Oorspronklik het dit as 'n luukse klub vir 'n klein sirkel van sakemanne en politieke leiers gedien. Toe die *Canadian Pacific*-hotelgroep dit in 1970 gekoop, het ook gewone toeriste vir die eerste keer die geleentheid gekry om hier te oornag.

Die Château Montebello beskik oor 210 luukse kamers, gholfbane en 'n swembad. Gedurende die koue wintermaande kan gaste in die groot ontvangskamer ontspan vanwaar 'n reusagtige vuurplek die hele hotel verwarm.
Oshawa

**Oshawa** is 'n Kanadese stad in die metropolitaanse gebied van Toronto, Ontario, sowat 56 kilometer oos van Toronto se middestad, met 150&nbsp;000 inwoners (2011).

Die motornywerheid is die ekonomiese basis van Oshawa, en die stad huisves die grootste Kanadese monteerplase en hoofkwartier van *General Motors*, wat oorspronklik in die jaar 1876 as *McLaughlin Carriage Company* gestig is.

[duimnael|none|250px|Die plaaslike *McLaughlin Carriage Company Ltd.* - 'n voorloper van *General Motors Canada* - het hierdie McLaughlin Model 41 Touring in [1912 vervaardig]]
Lys van nedersettings in Duitsland

Hier volg 'n lys van die **stede en dorpe in Duitsland**.

*Aken
*Baden-Baden
*Berlyn *(Berlin)*
*Böblingen
*Bonn
*Bremen
*Bremerhaven
*Dresden
*Duisburg
*Düsseldorf
*Eisleben
*Erfurt
*Esslingen
*Flensburg
*Frankfurt am Main
*Frankfurt (Oder)
*Freiburg
*Hamburg
*Hannover
*Heidelberg
*Hückeswagen
*Karlsruhe
*Keulen
*Kiel
*Maagdenburg
*Mainz
*München
*Neurenburg
*Potsdam
*Ramstein
*Saarbrücken
*Schwerin
*Sindelfingen
*Stuttgart
*Trier
*Tübingen
*Ulm
*Waldenbuch
*Wetzlar
*Wiesbaden
*Witten
*Wittenberg
*Zweibrücken
Roodepoort

**Roodepoort** is 'n stad in Gauteng, Suid-Afrika. Dit is wes van Johannesburg geleë en is deel van die Witwatersrand.  Die naam verwys na die rooi grond wat so algemeen is in die omgewing.

## Geskiedenis 
Die stad het sy ontstaan te danke aan die ontdekking van goud. 'n Mynkamp is in 1888 gestig op 'n plaas met die naam Roodepoort. Munisipale status word verkry in 1903. Die eerste gemeente van die NG Kerk, die NG gemeente Roodepoort, het op 17 Mei 1905 met 400 lidmate van die NG gemeente Krugersdorp afgestig. Die stad is in 1949 deur 'n geweldige orkaan getref wat baie mense dakloos gelaat en geweldige materiële skade aangerig het.

## Besienswaardighede 
* Kloofendal-natuurreservaat - Hier is een van die oorspronklike myne van die omgewing.
* Roodepoort museum
* Walter Sisulu Nasionale Botaniese Tuin - Hier is natuurskoon, formele tuine en 'n waterval.
* Gauteng Mediese Voorraaddepot

## Onderwys 
### Sekondêre instellings 
* Wes Ridge High School

### Tersiêre instellings 
* Technikon RSA
* Roodepoort Kollege
* Verskeie privaat instansies soos Damelin, CTI, ens.

## Woonbuurte 
* Delarey
* Maraisburg, so genoem na die eienaar van die plaas waarop dit geleë is, A.P. Marais.
* Hamberg, genoem na die plaaseienaar J.N. van den Berg en sy agent, Hamman.
* Florida, so genoem weens sy natuurskoon na die Amerikaanse staat Florida.
* Durban Deep
* Selwyn
* Roodepoort
* Georginia
* Ontdekkers (*Discovery*)
* Roodepoort-Noord
* Horison
* Lindhaven
* Witpoortjie
* Culembeeck
* Constantiakruin
* Kloof-en-dal
* Horison-view
* Helderkruin
* Roodekrans
* Little Falls
* Weltevredenpark
* Florida Hills
* Ruimsig (na bewering een van die snelgroeiendste woonbuurte in die land)

## Sien ook 
* NG gemeente Roodepoort
* Gereformeerde kerk Roodepoort
* Roodepoort (kiesafdeling)
* Lys van dorpe in Suid-Afrika

## Verwysings 
## Bronne 
* 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Eksterne skakels
Verklaring van Windhoek

Die **Verklaring van Windhoek** is 'n verklaring van beginsels van persvryheid wat deur Afrika-joernaliste opgestel is in 1991. Die verklaring pleit vir onafhanklike, pluralistiese media en persvryheid in Afrika. 

Die verklaring was die resultaat van die opvoedkunde-, wetenskap- en kultuurorganisasieseminaar van die VN vir die bevordering van onafhanklike, pluralistiese media in Afrika. Hierdie seminaar het plaasgevind in Windhoek, Namibië van 29 April tot 3 Mei 1991. Dit bestaan uit 19 verklarings wat beskryf hoe die onderwerp van bespreking nodig is vir die ontwikkeling en onderhoud van 'n demokrasie asook vir ekonomiese ontwikkeling. 

## Bronnelys 
* *Declaration of Windhoek*
*Martin, Robert (1992). "Building an Independent Mass Media in Africa." *Journal of Modern African Studies* 30 (1992): 331–340.
* Celebrates Tenth Anniversary of Windhoek - IFEX
* Berger, Guy (2011). "Media in Africa: 20 years after the Windhoek Declaration on Press Freedom". Windhoek: Media Institute of Southern Africa. https://action-namibia.org/wp-content/uploads/2017/10/Media-in-Africa.pdf MEDIA IN. Twenty years after the AFRICA. on press freedom. Windhoek Declaration. Edited by Guy Berger. Published by - PDF Free Download  
* Modoux, A. (2007). From Windhoek to the World. in "50 years of African journalism - African media since Ghana's independence" (eds. Barratt, E and Berger, G). https://guyberger.ru.ac.za/fulltext/50years.pdf

## Eksterne skakels 
* Volledige teks van die verklaring
Eva Braun

**Eva Anna Paula Braun** (München, 6 Februarie 1912 – Berlyn, 30 April 1945 as **Eva Hitler**) was die Duitse minnares en later vrou van die Duitse diktator Adolf Hitler. Sommige historici het Braun beskryf as iemand wat intellektuele diepte kortkom en bloot toegewy was aan Hitler, maar hoewel sy nie bekend was vir intellektuele strewes of politieke betrokkenheid nie, dui beskikbare bewyse nie daarop dat sy onintelligent was nie.

Braun het Adolf Hitler in 1930 (op 'n jong ouderdom van 17) ontmoet toe sy 'n assistent van Hitler se fotograaf was. Sy het hom twee jaar later gereeld gesien. Gedurende hul vroeë verhouding het sy twee keer selfmoord probeer pleeg. 

In 1936 is sy in Hitler se huishouding opgeneem en het sy sy minnares geword. Hitler het op 29 April 1945 met haar getrou en hulle het die volgende dag saam selfmoord gepleeg in Hitler se laaste hoofkwartier, die *Führerbunker* in Berlyn. Sy was 33 jaar oud gewees. Die Duitse publiek was nie van haar verhouding met Hitler bewus tot ná hul dood nie.

Volgens Hitler se chauffeur, Erich Kempka, was Eva Braun die "ongelukkigste vrou" in Duitsland. Sy het die meeste van die tyd op Hitler gewag. Joachim Fest skryf in Hitler se biografie hoe Eva Braun stilswyend met 'n foto van Hitler bly wag het, en geleidelik haar frustrerende rol moes aanvaar. Hitler se persoonlike bediende, Heinz Linge, onthou later hoe die personeel haar "die meisie in die goue hok" genoem het. Hitler was gesteld op haar en het ontspanning in haar teenwoordigheid gevind.

## Verwysings 
## Eksterne skakels 
*
Baie-Comeau

**Baie-Comeau** is die belangrikste nywerheidsentrum aan die Côte-Nord (noordkus) van die Région de Manicouagan (Noordoos-Quebec, Kanada), sowat 420 kilometer noordoos van Ville de Québec (Quebecstad). Dit is die geboortedorp van die gewese Eerste Minister van Kanada, Brian Mulroney, wat hier ook vlot Frans leer praat het.

Baie-Comeau, wat teen die Manicouaganrivier en die Sint-Laurensrivier lê, is in 1937 deur die eienaar van die Amerikaanse koerant *Chicago Tribune*, Colonel Robert R. McCormick, as 'n sentrum vir die vervaardiging en uitvoer van papier gestig. Die dorpsnaam is ter nagedagtenis van die plaaslike natuurkundige Napoléon-Alexandre Comeau gekies.

duimnael|links|250px|Die Baie St-Pancrace naby Baie-Comeau
Die huidige stad met sowat 22 000 inwoners is sedert 1982 'n samesmelting van die dorpe Hauterive en Baie-Comeau en die kernstad van die Municipalité régionale de comté (MRC) de Manicouagan met sy ag munisipaliteite (daar is ook 'n outogtone nedersetting). Soos elders in Quebec is die bosboubedryf en papiernywerheid van die belangrikste werkgewers in die gewes. Goedkope energie van *Hydro-Québec* se komplekse maak Baie-Comeau 'n geskikte plek vir die aluminiumnywerheid van *Alcoa*, die grootste vervaardiger van hierdie metaal in Kanada. Die dorp beskik oor 'n hawe.

In die gebied van Baie-Comeau begin die natuur asembenemende dimensies aanneem. Die Sint-Laurensrivier word hier wyer en begin 'n golf vorm terwyl die Manicouaganrivier met die reusagtige Daniel-Johnsondam (met die kragstasie *Manic 5*) van *Hydro-Québec* kan spog. Baie-Comeau is 'n gunstige vertrekpunt vir uitstappies na die hidroëlektriese kompleks van Manic-Outardes. Strande is deel van die natuurskoon, en die water bereik in die somer temperature van sowat 20&nbsp;°C.

Die Route 138 Est (Grootpad 138 Oos) verbind Baie-Comeau met die dorpe langs die Sint-Laurensrivier. Godbout is 'n paradys vir hengelaars en bied met sy museum bowendien die moontlikheid om 'n indruk van die kuns van die Eerste Nasies en Inuït te kry. Naby Pointe-des-Monts bereik die Sint-Laurensrivier uiteindelik golfbreedte. Talle skepe het hier op die rotsbanke vergaan, en hul wrakke lê verstrooi rondom Quebec se oudste vuurtoring.

## Eksterne skakel 
* Die amptelike webwerf van Baie-Comeau
Charlesbourg

**Charlesbourg** is 'n distrik van Ville de Québec (Quebecstad) in die Kanadese provinsie Quebec. Dit is een van die oudste nedersettings in die provinsie, die eerste setlaars van 1689 was Jesuïete. Charlesbourg is in 1976 saamgesmelt met ander dorpe. Sedert 1 Januarie 2002 is dit 'n stadsdeel van Quebecstad. Nywerhede sluit boumateriaal en tekstiele in; die dieretuin van Quebec is een van die stad se besienswaardighede.
Gatineau

**Gatineau** (Frans: [gatino]) is 'n stad in die *Région Nationale de la Capitale* van Kanada, in die provinsie Quebec, wat deur die samesmelting van vyf voorheen selfstandige munisipaliteite (Aylmer, Buckingham, Hull, Gatineau en Masson-Angers) in die Stedelike Gemeenskap Outaouais (''Communauté urbaine de l'Outaouais*) ontstaan het. Volgens die sensus van 2011 het Gatineau 265&nbsp;349 inwoners.

Die belangrikste besienswaardighede is die *Musée canadien des civilisations*, die *Domaine Mackenzie-King* (die huis van die voormalige Eerste Minister van Kanada), en die *Centrale des Rapides-Farmers'' ('n waterkragstasie wat oop staan vir besoekers). Die Gatineau-park strek tot die stadsgrense van Gatineau. Dit het 'n oppervlakte van 356&nbsp;km² en wandelpaaie met 'n lengte van 125 kilometer (waarvan sowat 90 kilometer ook as fietspaaie dien).
Laval, Quebec

**Laval** is 'n stad in die Metropolitaanse gebied van Montreal, Quebec, op die Île Jésus (Jesuseiland), wat in 1965 deur die samesmelting van 14 verskillende munisipaliteite ontstaan het. Laval het sowat 401&nbsp;553 inwoners (2011). Eerste setlaars vestig hulle hier reeds teen die einde van die 17de eeu. Belangrike nywerhede is hout, voedsel, metaal, drukkerye, biotegnologie en mediese navorsing. 'n Bekende besienswaardigheid is die Cosmodôme (ruimtevaartmuseum).
Laval

##  
***Laval, Quebec**, 'n stad in die Kanadese provinsie Quebec.

##  
***Laval, Mayenne**, 'n stad in Mayenne.
***Laval, Isère**, 'n stad in Isère.
* **Laval-Atger**, 'n stad in Lozère
* '''Laval-d'Aix''', 'n stad in Drôme
* '''Laval-d'Aurelle''', 'n stad in Ardèche
* **Laval-de-Cère**, 'n stad in Lot
* **Laval-du-Tarn**, 'n stad in Lozère
* **Laval-en-Brie**, 'n stad in Seine-et-Marne
* **Laval-en-Laonnois**, 'n stad in Aisne
* **Laval-le-Prieuré**, 'n stad in Doubs
* **Laval-Morency**, 'n stad in Ardennes
* **Laval-Pradel**, 'n stad in Gard
* **Laval-Roquecezière**, 'n stad in Aveyron
* **Laval-Saint-Roman**, 'n stad in Gard
* **Laval-sur-Doulon**, 'n stad in Haute-Loire
* **Laval-sur-Luzège**, 'n stad in Corrèze
* **Laval-sur-Tourbe**, 'n stad in Marne
* **Laval-sur-Vologne**, 'n stad in Vosges
* **Bonchamp-lès-Laval**, 'n stad in Mayenne.
* **Le Poët-Laval**, 'n stad in Drôme.
* **Magnac-Laval**, 'n stad in Haute-Vienne.
* **Mont-de-Laval**, 'n stad in Doubs.
* **Saint-Genis-Laval**, 'n stad in Rhône.
* **Saint-Germain-Laval, Loire**, 'n stad in Loire.
* **Saint-Germain-Laval, Seine-et-Marne**, 'n stad in Seine-et-Marne.
* **Saint-Pierre-Laval**, 'n stad in Allier.
* **Viols-en-Laval**, 'n stad in Hérault.
Germaans

Die woord **Germaans** kan na verskillende dinge verwys:
* Germaanse tale: 'n Taalfamilie, die tale wat in noord- en noordwes Europa gepraat word asook in baie plekke wat gekolonialiseer is sedert die 16de eeu.
* Germaanse volke: Versamelnaam vir 'n aantal stamme en volke afkomstig uit noordelike Europa, waarvan verskeie die Romeinse Ryk in die vyfde en sesde eeu ingeval het.
* Germaanse godsdiens en Germaanse mitologie

## Eksterne skakels 
*
Pensacola

**Pensacola** is 'n stad in die noord-weste van Florida, Verenigde State, aan die noordoewer van die Pensacolabaai, met sowat 52&nbsp;713 inwoners (2019).

Die stad word as 'n Spaanse nedersetting gestig en bewaar sy oorspronklike karakter met talle pleine, geboue en straatname uit die koloniale tydperk. Pensacola beskik oor 'n universiteit en 'n opleidingsentrum van die Amerikaanse Vloot. Vissery en voedselverwerking is die belangrikste bronne van inkomste.

Santa Rosa-eiland is net suid van die stad.

## Internasionale betrekkinge 
Pensacola is verenig met:

*  Isla Mujeres, Quintana Roo, Meksiko
*  Chimbote, Peru
*  Escazu, Costa Rica
*  Gero Japan
*  Horlivka Ukraine
*  Miraflores-distrik, Lima, Peru
*  Kaohsiung, Taiwan
*  Macharaviaya, Málaga, Andalusië, Spanje

## Geboortes 
* Joan Perry - aktrise
* Katy Mixon - aktrise
* Kent Hovind - kreasionis

## Verwysings 
## Eksterne skakels 
* Amptelike webwerf
Programmeertaal

'n **Programmeertaal** is 'n sistematiese metode waarmee mense berekenings kan beskryf vir mense of rekenaars. Programmeertale bestaan omdat ander vorme van uitdrukking, soos natuurlike tale, nie baie geskik is om berekening mee te beskryf nie. Berekeninge wat in programmeertale uitgedruk word, word *programme* genoem en die opstel van 'n program word *programmering* genoem.

Om 'n program te kan uitvoer op 'n rekenaar, kan dit vertaal word na 'n uitvoerbare program, of dit kan geïnterpreteer word. Programmeertale word ook soms beskryf volgens die mate waartoe dit hoëvlak en/of laevlak opdragte en konstrukte behartig.

Die sintaks en grammatika van 'n programmeertaal word gewoonlik streng uiteengesit, sodat dit 
nie dubbelsinnig is vir 'n vertaler of interpreteerder nie.

## Sien ook 
* Lys van programmeertale
Birmingham (dubbelsinnig)

**Birmingham** kan na een van die volgende verwys:

* Birmingham, Engeland is 'n stad in Engeland.
* Birmingham, Alabama is 'n stad in Alabama, Verenigde State van Amerika.
Halifax

## Geografie 
* Halifax is 'n dorp in Engeland, West Yorkshire, aan die oos-flanke van die Pennines-gebergte.
* Halifax, Nova Scotia is 'n stad in Nova Scotia, Kanada.
* Halifax County, Noord-Carolina is in die Amerikaanse deelstaat Noord-Carolina.
* Halifax County, Virginië is in die Amerikaanse deelstaat Virginië.

## Vliegtuig 
* Die Handley Page Halifax was 'n Britse viermotorige bomwerper.
Al Capone

duimnael|links|Al Capone op 17 Junie 1931.
**Alphonse Gabriel Capone** (17 Januarie 1899 – 25 Januarie 1947) was 'n berugte Amerikaanse bendeleier in die 1920's en 1930's, alhoewel daar klaarblyklik "tweedehandse meubelhandelaar" op sy besigheidskaartjie gestaan het. Vanweë ’n litteken op sy wang was hy ook as *Scarface* bekend.

Alphonse Capone is in Brooklyn (New York Stad) gebore, waar hy in kleindiefstal betrokke was en waar hy ook 'n snywond opgedoen het (vandaar sy bynaam). Hy het gedurende sy opgang in die kriminele wêreld na Chicago verhuis, waar hy bekend geword het as die stigter van die *Chicago Outfit*, 'n familie in die Amerikaanse Mafia.

Hy is veral bekend vir sy aandeel in die 'St Valentine's Day Massacre' in Chicago, waar sewe lede van 'n ander bende koelbloedig op 14 Februarie 1929 geskiet is.

## Verwysings
Eerste minister van die Verenigde Koninkryk

[duimnael|upright|[Winston Churchill (1940–45, 1951–55)]]
[duimnael|upright|[Margaret Thatcher (1979–1990)]]
[duimnael|upright|[Boris Johnson (2019–2022)]]

Die **Eerste Minister** is die hoofamptenaar van haar majesteit se regering in die Verenigde Koninkryk (voor 1801, die Koninkryk van Groot-Brittanje). Die huidige eerste minister sedert 25 Oktober 2022 is Rishi Sunak. 

## Lys van eerste ministers vanaf 1902 
* Arthur Balfour (Konserwatiewe Party): 1902–1905
* Henry Campbell-Bannerman (Liberale Party): 1905–1908
* Herbert Henry Asquith (Liberale Party): 1908–1916
* David Lloyd George (Liberale Party): 1916–1922
* Andrew Bonar Law (Konserwatiewe Party): 1922–1923
* Stanley Baldwin (Konserwatiewe Party): 1923–1924
* Ramsay MacDonald (Arbeidersparty): 1924
* Stanley Baldwin (Konserwatiewe Party): 1924–1929
* Ramsay MacDonald (Arbeidersparty): 1929–1935
* Stanley Baldwin (Konserwatiewe Party): 1935–1937
* Neville Chamberlain (Konserwatiewe Party): 1937–1940
* Winston Churchill (Konserwatiewe Party): 1940–1945
* Clement Attlee (Arbeidersparty): 1945–1951
* Winston Churchill (Konserwatiewe Party): 1951–55
* Anthony Eden (Konserwatiewe Party): 1955–1957
* Harold Macmillan (Konserwatiewe Party): 1957–1963
* Alec Douglas-Home (Konserwatiewe Party): 1963–1964
* Harold Wilson (Arbeidersparty): 1964–1970
* Edward Heath (Konserwatiewe Party): 1970–1974
* Harold Wilson (Arbeidersparty): 1974–1976
* James Callaghan (Arbeidersparty): 1976–1979
* Margaret Thatcher (Konserwatiewe Party): 1979–1990
* John Major (Konserwatiewe Party): 1990–1997
* Tony Blair (Arbeidersparty): 1997–2007
* Gordon Brown (Arbeidersparty): 2007–2010
* David Cameron (Konserwatiewe Party): 2010–2016
* Theresa May (Konserwatiewe Party): 2016–2019
* Boris Johnson (Konserwatiewe Party): 2019–2022
* Elizabeth Truss (Konserwatiewe Party): 2022–2022
* Rishi Sunak (Konserwatiewe Party): 2022–2024
* Keir Starmer (Arbeidersparty): 2024–*nou*

## Eksterne skakels 
*  *Nommer 10* se amptelike werf
Detroit (dubbelsinnig)

*Detroit, grootste stad en hawe van Michigan, Verenigde State.
*Le Détroit is 'n stad in Calvados, Frankryk.
*Detroit (rivier) is 'n rivier in Ontario, Kanada.
Cleveland

**Cleveland** is die naam 

* van 'n voormalige Engelse graafskap, wat na die Cleveland-berge vernoem is (sien Cleveland (Engeland))

* van die volgende stede in die VSA:
**Cleveland, Florida
**Cleveland, Georgia
**Cleveland, Mississippi
**Cleveland, New York
**Cleveland, Noord-Carolina
**Cleveland, Ohio 
**Cleveland, Tennessee
**Cleveland, Texas
**Cleveland, Wisconsin

* van 'n voormalige president van die VSA:
**Grover Cleveland
Mustang

**Mustang** kan verwys na 

* P-51 Mustang, 'n militêre vliegtuig van die Tweede Wêreldoorlog.
* Ford Mustang, 'n motorkar sedert die 1960's.
* Mustang (koninkryk), 'n klein koninkryk in die Himalaya.
* Mustang (perd), 'n soort perd in Noord-Amerika.
* Cessna Citation Mustang, 'n moderne sakestraler.
* Mustangwyn, 'n rooiwynsoort van mustangdruiwe gemaak in Texas, VSA.

## Skepe 
* USS *Mustang*, die naam van meer as een Amerikaanse Vlootskip.
* USCGC *Mustang* (WPB-1310), 'n Island-klas Amerikaanse Kuswag patrollieboot.
* *Mustang* (brogan), 'n Chesapeakebaaise skip in 1907 gebou.
Brisbane (dubbelsinnig)

**Brisbane** kan na een van die volgende verwys:

## Plekke 
* Brisbane, Queensland, die hoofstad en grootste stad van die deelstaat Queensland in Australië.
* Brisbane, Skotland, 'n dorp in Skotland, Verenigde Koninkryk.
* Brisbane, Kalifornië, Verenigde State

## Skepe
*HMAS *Brisbane* (1915) 'n *Town* klas ligte kruiser, gelanseer in 1915
*HMAS *Brisbane* (D 41), 'n *Perth* klas geleide missiel torpedojaer gelanseer in 1966 en uit diens gestel in 2001
*HMAS *Brisbane* (DDG 41), 'n *Hobart* klas vir lugverdediging torpedojaer, in diens gestel in 2018
*SS Brisbane (1874)
**Lady Brisbane*, kruiser.
Jacques Cartier

**Jacques Cartier** (Saint-Malo, Frankryk 31 Desember 1491 – 1 September 1557) was 'n Franse ontdekkingsreisiger van Kanada.

Die Koning van Frankryk, François I, het hom gekies om ''certaines îles et pays où l'on dit qu'il se doit trouver grande quantité d'or et autres riches choses'' te vind ("sekere eilande en lande waar daar skynbaar groot hoeveelhede goud en ander rykdom is"). In 1534 het hy vertrek op 'n vaart op soek na 'n westelike weg na Asië. Hy het sekere dele van wat nou bekend staan as Newfoundland bestudeer (vanaf 10 Mei van daardie jaar).

## Ontdekkingsreise 

Lêer:Cartier First Voyage Map 1.png|Eerste tog in 1534
Lêer:Cartier Second Voyage Map 1.png|Tweede tog van 1535 tot 1536

## Bronne 
* 
* 
* 
* Guitard, Michèle (1984). *Jacques Cartier in Canada*. Ottawa: National Library of Canada. Text in English and in French, in parallel columns. 
*
Arlington

**Arlington** kan verwys na enige van die volgende:

*Arlington, 'n gehug in die Vrystaatprovinsie van Suid-Afrika.
*Arlington, 'n stad in die Amerikaanse deelstaat Oregon.
*Arlington, 'n *county* in die Amerikaanse deelstaat Virginië
*Arlington, 'n stad in die Amerikaanse deelstaat Texas.
Gewone tarentaal

Die **gewone tarentaal** (*Numida meleagris*) is die bekendste van die tarentaalfamilie, *Numididae*.  Dit is 'n waaksame voël wat in troppe rondloop en goed kan vlieg, maar hulle sal eerder weghardloop as om weg te vlieg. 

## Verspreiding 
[duimnael|links|'n Trop gewone tarentale by Chudopwatergat, [Nasionale Etoshawildtuin, Namibië. Let op fratagtige neusklappies, digte veervlekke en sterk helmkromming by hierdie ras.]]
[duimnael|links|Die gewone tarentaal se [Eier (biologie)|eiers.]]
Die tarentaal is 'n algemene jagvoël en kom wydverspreid in Afrika suid van die Sahara en Suid-Afrika voor. Hulle word tussen digte bosse vanaf die Oos-Kaap noordwaarts aangetref. 'n Verwante spesie, die kuifkoptarentaal, is 'n tropiese bewoner van KwaZulu-Natal en die Krugerwildtuin. Daar is ook populasies in die Wes-Indies en die suide van beide Frankryk en Engeland.

Tarentaalvleis is ook nou vrylik beskikbaar in Britse supermarkte en word deur Gressingham Foods versprei. Die tarentale wat nou kommersieel verkrygbaar is, word grotendeels in Engeland geteel.

## Voorkoms 
Die amper kaal nek en plomp, wit-gespikkelde lyf op swart-grys vere is goed bekend in Suid-Afrika. Dit is 'n groot (60–68&nbsp;cm) voël met 'n ronde liggaam en 'n klein kop.

## Dieet 
Tarentale eet sade, wurms en insekte in bosagtige streke.

## Ander name 
Van die streeksname vir die voël sluit in: bankrotvoël, kewerkonstabel, bylkop, poelpetaat, droëkopvoël en belhoender.
* Afrikaanse naam: Tarentaal
* Wetenskaplike naam: *Numida meleagris*
* Engelse naam: Helmeted guineafowl
* Nederlandse naam: Parelhoen
* Portugese naam: Galinha-d'angola

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings 
## Bronne 
* 

## Eksterne skakels
Grootlangtoon

Die **grootlangtoon** (*Actophilornis africanus*) is 'n watervoël wat identifiseerbaar is aan hulle lang bene en groot pote, wat dit vir hulle moontlik maak om op drywende waterplante in waterleliepanne, damme of stadigvloeiende riviere te loop. Jonges het 'n swart streep deur die oë en 'n swart kroon. Dit uiter 'n "kyoum"-geluid in vlug of op die grond. Hou een-een of in verspreide groepies wat mekaar lawaaierig rondjaag; vlieg laag oor kort afstande. 'n Algemene standvoël.

## Identifikasie 
40&nbsp;cm in lengte.

## Habitat 
Vlak water-areas met drywende waterplante.

## Verspreiding 
Wydverspreid in Afrika in tropiese en subtropiese gebiede. In Madagaskar word 'n naverwante spesie, die Madagaskarlangtoon aangetref. Die familie bestaan uit ses genera wat wêreldwyd in tropiese en subtropiese gebiede aangetref word.

## Geluid 
"kyoum"

## Ander name 
In Engels staan dit as die African jacana bekend, en in Duits as die Blaustirn-Blatthühnchen.

## Galery

African Jacana (Actophilornis africanus) nest with two eggs ... (31842402047), crop.jpg|Nes op akwatiese plante naby Skukuza in die Krugerwildtuin
Actophilornis africanus MHNT.ZOO.2010.11.2.23.jpg|'n Legsel van die naverwante Madagaskarlangtoon
Actophilornis_africana_-Kakegawa_Kacho-en,_Kakegawa,_Shizuoka,_Japan_-chick-8a.jpg|'n Kuiken in gevangeneskap

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name